תחזור לנתיב. נו, תשמור מרחק, תאט. איפה האחרים? תסתובב, תמשיך, תזהר מהדוב! מה זה האופנוע המרוסק הזה?? זה לא של...? לא, הנה הוא שם מקדימה.  נוף יפה! אה, זהירות מהאבן, לא נורא לא קרה כלום, שמור מרחק, די כבר, אני לא יכול יותר. מג'ייפור, בירת המדינה המיוחדת והמופלאה ביותר בהודו, יוצא כביש הנמתח עד אחד המקומות היפים בעולם, הטאג' מאהל. כביש זה הוא ללא ספק אחד הכבישים היפים ביותר. כביש שכמו באגדות נשאר מרחוק ולא משתנה, אבל כמו האגדות הכי טובות, הוא נוגע לך ממש בפנים ומשנה אותך. כביש מס' 11. הודו אפריל 2002.